Susanna Thompson

Susanna Thompson (lahir 27 Januari 1958) ialah seorang pelakon wanita Amerika Syarikat. Beliau terkenal menerusi peranannya dalam filem Little Giants (1994), Ghosts of Mississippi (1996), Random Hearts (1999), dan Dragonfly (2002). Di televisyen, Thompson memegang watak Dr. Lenara Kahn dalam episod pertama "Rejoined" di Star Trek: Deep Space Nine (1995), Borg Queen untuk tiga episod dalam Star Trek: Voyager (1999-2000), Karen Sammler dalam siri drama Once and Again (1999–2002), dan Moira Queen dalam Arrow (2012–2014).

Kerjaya 
Thompson telah muncul dalam drama panggung sebagai Luisa di A Shayna Maidel. Beliau juga dicalonkan untuk Pelakon Wanita Terbaik oleh San Diego Critics Circle untuk peranannya dalam Agnes of God.

Thompson terkenal dengan karya televisyennya, termasuk sebagai Karen Sammler dalam Once and Again, Michelle Generoo dalam episod The X-Files, dan peranannya sebagai Ratu Borg di Star Trek: Voyager untuk dua episod (1999). Thompson juga memegang watak Denise Hydecker dalam filem televisyen The Lake (1998).

Salah satu penampilan televisyen Thompson yang paling kontroversi ialah dalam episod Star Trek: Deep Space Nine berjudul Rejoined. Dalam episod itu, beliau terlibat dalam salah satu ciuman oleh pasangan sesama jenis di televisyen Amerika Serikat. Episod tersebut ditayangkan pertama kali pada 30 Oktober 1995.

Beliau menjadi bintang tamu di Law & Order: SVU pada 7 Oktober 2003 di musim kelima untuk episod berjudul Mother. Beliau memegang watak sebagai Dr. Greta Heints, seorang ahli psikiatri yang membantu memulihkan pelacur seks dan mempersiapkan mereka untuk kembali ke pangkal jalan. Sejak Januari 2006, beliau memegang watak sebagai pelakon utama dalam drama NBC The Book of Daniel. Kemudian pada November 2006, beliau membuat penampilan pertamanya sebagai Leftenan Kolonel Hollis Mann di siri CBS NCIS. Wataknya ialah pasangan cinta Ejen Gibbs.

Pada tahun 2009, Thompson membintangi siri NBC Kings, berkisarkan kisah Daud dari Alkitab. Pada tahun 2012, Thompson memegang watak sebagai Moira Queen di siri TV CW Arrow. Thompson juga muncul sebagai Carolyn Preston dalam siri NBC Timeless (2016–2018).

Kehidupan peribadi 
Thompson menerima ijazah sarjana dalam drama di Universiti Negeri San Diego. Suaminya, Martin Katz, ialah profesor di universiti sama.

Rujukan

Pautan luar 

 

Kelahiran 1958
Orang hidup
Pelakon wanita Amerika Syarikat
Pelakon televisyen Amerika Syarikat
Pelakon filem Amerika Syarikat